CELEX: 62011CA0575
Language: sk
Date: 2013-06-27 00:00:00
Title: Vec C-575/11: Rozsudok Súdneho dvora (prvá komora) z  27. júna 2013 (návrh na začatie prejudiciálneho konania, ktorý podal Symvoulio tis Epikrateias — Grécko) — Eleftherios-Themistoklis Nasiopoulos/Ypourgos Ygeias & Pronoias (Uznávanie diplomov a titulov — Smernica 2005/36/ES — Povolanie fyzioterapeuta — Čiastočné a obmedzené uznávanie odbornej kvalifikácie — Článok 49 ZFEÚ)

3.8.2013   
            
            
               SK
            
            
               Úradný vestník Európskej únie
            
            
               C 225/15
            
         Rozsudok Súdneho dvora (prvá komora) z 27. júna 2013 (návrh na začatie prejudiciálneho konania, ktorý podal Symvoulio tis Epikrateias — Grécko) — Eleftherios-Themistoklis Nasiopoulos/Ypourgos Ygeias & Pronoias
   (Vec C-575/11) (1)
   
   (Uznávanie diplomov a titulov - Smernica 2005/36/ES - Povolanie fyzioterapeuta - Čiastočné a obmedzené uznávanie odbornej kvalifikácie - Článok 49 ZFEÚ)
   2013/C 225/24
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Žalobca: Eleftherios-Themistoklis Nasiopoulos
   
      Žalovaný: Ypourgos Ygeias & Pronoias
   
      Predmet veci
   
   Návrh na začatie prejudiciálneho konania — Symvoulio tis Epikrateias — Výklad článku 49 ZFEÚ, smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19, s. 16; Mim. vyd. 05/001, s. 337) a smernice Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS (Ú. v. ES L 209, s. 25; Mim. vyd. 05/002, s. 47) — Neudelenie povolenia prístupu k regulovanému povolaniu fyzioterapeuta v hostiteľskom členskom štáte jednému z jeho štátnych príslušníkov, ktorý nemá diplom v tomto zmysle podľa článku 1 bodu a) smernice 92/51/EHS, ale ktorý disponuje kvalifikáciou na výkon podobného povolania uznaného v inom členskom štáte — Možnosť čiastočného prístupu obmedzeného na niektoré činnosti pokryté povolaním
   
      Výrok rozsudku
   
   Článok 49 ZFEÚ sa má vykladať v tom zmysle, že bráni vnútroštátnej právnej úprave, ktorá z čiastočného prístupu k povolaniu fyzioterapeuta regulovanému v hostiteľskom členskom štáte vylučuje štátneho príslušníka tohto štátu, ktorý získal v inom členskom štáte doklad o vzdelaní, ako je doklad o vzdelaní maséra a zdravotníckeho hydroterapeuta, ktorý mu v tomto druhom členskom štáte umožňuje vykonávať časť činností tvoriacich súčasť povolania fyzioterapeuta, ak sú rozdiely v oblastiach činností natoľko významné, že v skutočnosti musí absolvovať úplné vzdelanie, aby získal prístup k povolaniu fyzioterapeuta. Vnútroštátnemu súdu prináleží overiť, či ide o taký prípad.
   
      (1)  Ú. v. EÚ C 25, 28.1.2012.